CELEX: 62018TN0024
Language: lt
Date: 2018-01-20 00:00:00
Title: Byla T-24/18: 2018 m. sausio 20 d. pareikštas ieškinys byloje adidas International Trading ir kt. / Komisija

12.3.2018   
            
            
               LT
            
            
               Europos Sąjungos oficialusis leidinys
            
            
               C 94/32
            
         2018 m. sausio 20 d. pareikštas ieškinys byloje adidas International Trading ir kt. / Komisija
   
   (Byla T-24/18)
   (2018/C 094/43)
   Proceso kalba: anglų
   
      Šalys
   
   
      Ieškovės: adidas International Trading BV (Amsterdamas, Nyderlandai), Gabor Footwear GmbH (Rozenheimas, Voketija), Gabor Shoes AG (Rozenheimas), HR Online GmbH (Osnabriukas, Voketija), Nike European Operations Netherlands BV (Hilversiumas, Nyderlandai), Timberland Europe BV (Almelas, Nyderlandai), Wolverine Europe BV (Amsterdamas), Wolverine Europe Ltd (Londonas, Jungtinė Karalystė), atstovaujamos advokatų E. Vermulst ir J. Cornelis
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti 2017 m. spalio 31 d. Komisijos įgyvendinimo reglamentą (ES) 2017/1982, kuriuo iš naujo nustatomas galutinis antidempingo muitas ir galutinai surenkamas laikinasis muitas, nustatytas tam tikrai importuojamai Kinijos Liaudies Respublikos ir Vietnamo kilmės avalynei su batviršiais iš odos, pagamintai bendrovių „Dongguan Luzhou Shoes Co. Ltd“, „Dongguan Shingtak Shoes Co. Ltd“, „Guangzhou Dragon Shoes Co. Ltd“, „Guangzhou Evervan Footwear Co. Ltd“, „Guangzhou Guangda Shoes Co. Ltd“, „Long Son Joint Stock Company“ ir „Zhaoqing Li Da Shoes Co., Ltd“, ir kuriuo įgyvendinamas Teisingumo Teismo sprendimas sujungtose bylose C-659/13 ir C-34/14 (OL L 285, 2017, p. 14), ir
            
         
               —
            
            
               priteisti iš Europos Komisijos ieškovių patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi penkiais pagrindais.
   
               1.
            
            
               Pirmasis ieškinio pagrindas grindžiamas tuo, kad Europos Komisija neturėjo teisinės kompetencijos priimti ginčijamo reglamento.
            
         
               2.
            
            
               Antrasis ieškinio pagrindas grindžiamas tuo, kad baigtos su avalyne susijusios procedūros pradėjimas iš naujo ir baigusio galioti antidempingo muito nustatymas atgaline data ginčijamu reglamentu:
               
                           (i)
                        
                        
                           teisiškai nepagrįstas, paremtas akivaizdžia SESV 266 straipsnio bei Pagrindinio reglamento (1) taikymo klaida ir pažeidžia Pagrindinio reglamento 9 straipsnio 4 dalį,
                        
                     
                           (ii)
                        
                        
                           nesuderinamas su teisėtų lūkesčių apsaugos, teisinio saugumo ir negaliojimo atgaline data principais, kiek tai susiję su ieškovėmis, ir
                        
                     
                           (iii)
                        
                        
                           pagrįstas klaidinu SESV 266 straipsnio taikymu bei Europos Komisijos piktnaudžiavimu įgaliojimais ir pažeidžia SESV 5 straipsnio 4 pastraipą.
                        
                     
         
               3.
            
            
               Trečiasis ieškinio pagrindas grindžiamas tuo, kad nustačius ieškovių tiekėjams antidempingo muitą atgaline data, neleidžiant grąžinti ieškovėms sumokėtų antidempingo muitų, pažeidžiamas nediskriminavimo principas.
            
         
               4.
            
            
               Ketvirtasis ieškinio pagrindas grindžiamas tuo, kad Europos Komisija piktnaudžiavo įgaliojimais vertindama rinkos ekonomiką ir ieškovų tiekėjų prašymus taikyti individualų režimą, kad atgaline data nustatytų antidempingo muitą, ir pažeidė nediskriminavimo principą.
            
         
               5.
            
            
               Penktasis ieškinio pagrindas grindžiamas tuo, kad Europos Komisija nepaisė Pagrindinio reglamento 20 straipsnio 5 dalyje įtvirtintos pareigos ir SESV 296 straipsnyje nustatytos pareigos motyvuoti.
            
         
      (1)  2016 m. birželio 8 d. Europos Parlamento ir Tarybos Reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016, p. 21).